OzLabs/hebrew-wiki-articles huggingface dataset:
טיה דורה

תאודורה פבלובסקה (בסרבית: Теодора Павловска; נולדה ב-1 במאי 1992), הידועה בשם הבמה טיה דורה (Теја Дора),<ref name="TEJA dora"></ref> היא זמרת-יוצרת ומפיקה מוזיקלית סרבית. היא ייצגה את סרביה באירוויזיון 2024 עם השיר "Ramonda".

== ביוגרפיה ==
טיה דורה נולדה ב-1 במאי 1992 בבור לאב צייר ומעצב גרפי ולאם סופרת ועיתונאית ביומון הסרבי Večernje novosti .<ref></ref><ref></ref> לאחר שעברה לבלגרד, היא החלה ללמוד בבית ספר למוזיקה, שבאמצעותו קיבלה מלגת לימודים למכללת ברקלי למוזיקה,<ref name=":1"></ref> שבה היא למדה וסיימה ב-2014.<ref></ref> לאחר סיום לימודיה, היא עברה לגור בניו יורק, שם עבדה כפזמונאית.<ref name=":1" /> היא חזרה לסרביה ב-2018.

ב-22 במרץ 2023, היא הוציאה את הסינגל "Džanum". השיר הופיע בסדרת הטלוויזיה Južni vetar: Na granici.<ref></ref> השיר נהיה ויראלי בטיקטוק לאחר שהופיע במחאות שהתקיימו בעקבות פיגוע הירי בבית הספר היסודי ולדיסלב ריבניקר.<ref name=":1" /> הסינגל הגיע למקום הרביעי במצעד היומי של השירים הוויראליים של ספוטיפיי ב-22 במאי, וכן למקומות ה-6 וה-43 בקרואטיה ואוסטריה בהתאמה.

בדצמבר 2023, הוכרז כי היא תתמודד בקדם האירוויזיון של סרביה לאירוויזיון 2024, Pesma za Evroviziju '24, עם השיר "Ramonda".<ref></ref> ב-29 בפברואר, היא הופיעה בחצי גמר השני והגיעה למקום הראשון עם 24 נקודות. ב-2 במרץ, היא הופיעה בגמר והגיעה למקום הראשון עם 22 נקודות, ולפיכך היא נבחרה לייצג את סרביה באירוויזיון 2024.<ref></ref> ב-7 במאי עלתה דורה על בימת חצי הגמר הראשון של האירוויזיון וביצעה את שירה "Ramonda". בסוף הערב הוכרזה כאחת מעשרת המתמודדים שהעפילו לגמר.

== קישורים חיצוניים ==

== הערות שוליים ==

קטגוריה:נציגי סרביה באירוויזיון
קטגוריה:משתתפי אירוויזיון 2024
קטגוריה:זמרות סרביות
קטגוריה:ילידות 1992
פאחרי

פאחרי איסמאילוב<ref></ref> (באזרית: Fəxri İsmayılov; נולד ב-10 באפריל 1995), הידוע בשם הבמה פאחרי (Fahree), הוא זמר-יוצר אזרי. ייצג יחד עם אילקין דובלטוב את אזרבייג'ן באירוויזיון 2024 עם השיר "Özünlə apar".

== ביוגרפיה ==
הוא נולד ב-10 באפריל 1995 בבאקו. גדל במשפחה אמנותית, שבה אביו היה מתופף ג'אז וסבו היה שחקן. לפאחרי תואר שני במשפטים.<ref name=":0"></ref>

ב-17 ביוני 2022 הוציא פאחרי את סינגל הבכורה שלו, "Dance".<ref></ref>

בסוף אוקטובר 2023 הכריז תאגיד השידור האזרי İctimai Television כי פאחרי הוא מופיע ברשימה הקצרה של המועמדים שייצגו את אזרבייג'ן באירוויזיון 2024.<ref name="auditions"></ref><ref></ref> ב-7 במרץ 2024, הודיע כי פאחרי נבחר לייצג את אזרבייג'ן באירוויזיון 2024 יחד עם אילקין דובלטוב.<ref></ref> ב-7 במאי עלה הצמד על בימת חצי הגמר הראשון של התחרות, וביצע את שירו "Özünlə apar". אזרבייג'ן לא נמנתה בין עשר המדינות שהעפילו לגמר. מאוחר יותר נודע כי היא דורגה במקום ה-14 עם 11 נקודות.

== קישורים חיצוניים ==

== הערות שוליים ==

קטגוריה:משתתפי אירוויזיון 2024
קטגוריה:נציגי אזרבייג'ן באירוויזיון
קטגוריה:זמרים אזרים
קטגוריה:ילידי 1995
לואיק גאש

לואיק גאש (בצרפתית: Loïc Gasch; נולד ב-13 באוגוסט 1994) הוא אתלט שווייצרי, סגן אלוף עולם באולם (בלגרד 2022) בקפיצה לגובה.

== ביוגרפיה ==
גאש נולד וגדל בסן-קרואה שבשווייץ.

=== 2018 ===
באליפות אירופה שנערכה באוגוסט בברלין שבגרמניה סיים במקום עשירי בקפיצה לגובה בתוצאה של 2.19 מטר.

=== 2021 ===
באולימפיאדת טוקיו שנערכה ביולי-אוגוסט סיים במקום 23 בקפיצה לגובה בתוצאה של 2.21 מטר.

=== 2022 ===
==== סגן אלוף עולם באולם ====
באליפות העולם שנערכה במרץ בבלגרד שבסרביה זכה במדליית כסף בקפיצה לגובה בתוצאה של 2.31 מטר, אחרי וו סאנג-הייוק מקוריאה הדרומית (2.34 מטר) ולפני ג'אנמרקו טאמברי מאיטליה והאמיש קר מניו זילנד (2.31 מטר).

באליפות העולם שנערכה ביולי ביוג'ין שבאורגון, ארצות הברית, סיים במקום 22 בקפיצה לגובה בתוצאה של 2.21 מטר.

=== 2023 ===
באליפות אירופה באולם שנערכה במרץ באיסטנבול שבטורקיה סיים במקום שביעי בקפיצה לגובה בתוצאה של 2.15 מטר.

== שיאים אישיים ==
=== אצטדיון ===
* קפיצה לגובה: 2.33 מטר (2021)

=== אולם ===
* קפיצה לגובה: 2.31 מטר (2022)

==קישורים חיצוניים==

קטגוריה:קופצים לגובה
קטגוריה:אתלטים שווייצרים
קטגוריה:קופצים לגובה באולימפיאדת טוקיו (2020)
קטגוריה:שווייצרים שנולדו ב-1994
סיקינוס

סיקינוס () הוא אי ועירייה יוונית באיים הקיקלאדיים וחלק מהיחידה האזורית תירה.<ref name="Kallikratis"></ref> הוא ממוקם באמצע הדרך בין האיים איוס ופולגנדרוס.

== היסטוריה ==
בעת העתיקה היה ידוע כאינואה או אוינואה ביוון העתיקה. הוא שונה מהאיים הסמוכים, כגון איוס, בכך שהוא שקט ופחות מפותח יחסית. באי ישנם שני כפרים, "אלופרוניה" על צד ים הדרום, השוכן על חוף הים ומשמש כנמל, וכפר נוסף, גבוה יותר בהרים, המכונה החורה. החורה, המוקמת על הגבעות, מורכבת משני מרכזים סמוכים, "קסטרו" במערב ו"חוריו" במזרח. מונח ה"חורה" מתאר לא רק את המרחב או המקום במובנו הפיזי, אלא גם תפיסה רחבה יותר הקשורה למשמעות תרבותית וארכיטקטונית. בהקשר זה, החורה אינה רק הליבה הגאוגרפית של האי, אלא גם מרכז החיים הקהילתיים והתרבותיים, המשקף את הזהות וההיסטוריה העשירה של המקום.<ref></ref> יש מספר טברנות בחורה ובנמל. החוף ליד הנמל הוא אחד משני החופים החוליים הגדולים באי. באי ישנן מספר חורבות עתיקות אף על פי שחלקן מרוחקות. ישנם שלושה כבישים מרוצפים, אחד נבנה כדי להתחבר למנחת המסוקים ולחוף השני, וישנם מספר כבישי עפר מתוחזקים היטב, ושבעה שבילים ממופים. אין גישה קלה אל האי בשל הקרקע. כמעט כל שטח האי מכוסה במדרגות שהוקמו בעבר לחקלאות נרחבת. כיום רק מספר קטן מהן מנוצל ברחבי האי, רובן פועלות על סמך מענקי ממשלה. הרשות המוניציפלית ספרה 273 תושבים בסיקינוס במפקד האוכלוסין של 2011.שטח הקרקע הכולל שלה הוא 42.507 קילומטרים רבועים (16.412 מיילים רבועים).<ref name="stat012"></ref> בעת העתיקה, האי כלל עיר באותו השם.<ref>Periplus of Pseudo-Scylax, p. 19</ref> נאמר שהוא נקרא מקורית אוינואה בשל גידול הגפן, אך נקרא סיקינוס לאחר בן של תואס ואוינואה.<ref>Smith 1854, [https://www.perseus.tufts.edu/hopper/text?doc=Perseus%3Atext%3A1999.04.0064%3Aalphabetic+letter%3DS%3Aentry+group%3D13%3Aentry%3Dsicinos-geo s.v. Sicinos]; Apollonius of Rhodes, Argonautica [http://www.archive.org/stream/argonautica00apoluoft#page/46/mode/2up 1.625-626]. </ref> ככל הנראה המתיישבים הראשונים האי היו איונים הוא כמו רוב האיים היווניים האחרים, הוא נכבש לחשיארש הראשון במלחמות יוון–פרס, אך לאחר מכן היה חלק מהאימפריה הימית האתונאית. ישנם שרידים של העיר העתיקה הממוקמת על הר גבוה וסלעי.

עדיין קיים מקדש עתיק של אפולו, שכיום הוא הפך לכנסייה. הוא ממוקם במורד בין רכס ההרים הראשי לבין הפסגה הנמצאת יותר משמאל, עליה עומדות חורבות העיר העתיקה. אנו לומדים מכתובת שנמצאה שם שזה היה מקדשו של אפולו. האתר נבדק על ידי החוקר הבריטי תאודור בנט ואשתו בינואר 1884.

== קישורים חיצוניים ==
* 

== הערות שוליים ==

קטגוריה:פולייס ביוון העתיקה
קטגוריה:יוון: איים
קטגוריה:האיים הקיקלאדיים
ארתור ביצ'ר קרלס

ארתור ביצ'ר קרלס, באנגלית: Arthur Beecher Carles (9 במרץ 1882–1952) היה צייר מודרניסטי אמריקאי.<ref>Dr. Barbara Ann Boese Wolanin (2000). The Orchestration of Color: The Paintings of Arthur B. Carles. New York: Hollis Taggart Galleries.</ref>

== ביוגרפיה ==
קרלס נולד בפילדלפיה, פנסילבניה, ולמד באקדמיה לאמנויות יפות של פנסילבניה בין השנים 1900 ו-1907. הוא למד אצל תומאס פולוק אנשוץ, יו ברקנרידג', הנרי מקארטר, ססיליה בו וויליאם מריט צ'ייס. ב-1907 נסע לצרפת שם שהה עד 1910. בצרפת הוא העריץ מאוד את יצירותיהם של סזאן ומאטיס, והתיידד עם ג'ון מרין ואדוארד סטייכן. הוא הציג שישה נופים בסלון ד'אוטומן של 1908.<ref>Wolanin, Barbara Ann Boese, 2000, "The Paintings of Arthur B. Carles", American Art Review vol XII issue 2: pp. 164–173</ref>
עירום, 1915 
במרץ 1910 נכללה עבודתו בתערוכת "ציירים אמריקאים צעירים" שהתקיימה בגלריה של אלפרד שטיגליץ בניו יורק, 291. שטיגליץ העניק לקרלס את תערוכת היחיד הראשונה שלו ב-291 בינואר 1912.

הוא חזר לצרפת מיוני עד אוקטובר 1912 והציג בסלון ד'אוטומן ב-1912. לאחר שובו לאמריקה הציג בתערוכת הארמורי של 1913. הוא לימד באקדמיה של פנסילבניה בפילדלפיה מ-1917 עד 1925 ולימד באופן פרטי לאחר מכן. הוא המשיך ביחסי מנטור עם תלמידי PAFA רבים עד שנות ה-30, כולל האמן נורמן קרטון. שנותיו המאוחרות היו בסימן התקפי אלכוהוליזם. בדצמבר 1941 הוא לקה בשבץ מוחי שהותיר אותו נכה עד מותו בשנת 1952. בתו מרצדס מאטר, גם היא אמנית ומייסדת סטודיו בניו יורק, הייתה נשואה לצלם והמעצב הרברט מאטר.

=== מורשת ===
היסטוריונית האמנות ברברה אן בוזה וולנין מתארת את קרלס כמקשר בין פילדלפיה לפריז, וכ"אחד הצבעוניים המבריקים ביותר בתולדות האמנות האמריקאית". היא אומרת עליו: "ציוריו נעים בסגנונות בין טונאליזם ואימפרסיוניזם עד אקספרסיוניזם מופשט. גישתו הייתה אינטואיטיבית. אקספרסיוניסט מטבעו, הוא הונחה על ידי תחושה, מתוך אמונה ש'דיוק הוא איכות אינטלקטואלית בעוד שאמנות היא עניין של הרגשות'".<ref>Wolanin, 2000, "The Paintings of Arthur B. Carles", American Art Review vol XII issue 2: p. 164</ref>

לקרלס נערכה תערוכה רטרוספקטיבית באקדמיה של פנסילבניה ב-1953, ושוב ב-1959 בגלריה גרהם בניו יורק.

== קישורים חיצוניים ==

== הערות שוליים ==

קטגוריה:אמנים אמריקאים
קטגוריה:אמריקאים שנולדו ב-1882
קטגוריה:אמריקאים שנפטרו ב-1952
מקסין פארקר

מקסין פארקר (באנגלית: Maxine Parker; נולדה ב-14 ביוני 2002) היא שחיינית אמריקאית, סגנית אלופת עולם (פוקואוקה 2023) במשחה שליחות 4x100 מטר חופשי.

== ביוגרפיה ==
פארקר נולדה וגדלה בארצות הברית.

=== 2019 ===
==== אלופת עולם לנוער ====
באליפות העולם לנוער שנערכה באוגוסט בבודפשט שבהונגריה זכתה בשתי מדליות זהב ובמדליית כסף אחת: מדליית זהב במשחה שליחות 4x100 מטר חופשי ובמשחה שליחים 4x100 מטר חופשי משולב, בהם שחתה בשלב המוקדמות, ומדליית כסף במשחה ל-50 מטר חופשי בשיא אישי חדש של 24.75 מטר.

=== 2023 ===
==== סגנית אלופת עולם ====
באליפות העולם שנערכה ביולי בפוקואוקה שביפן זכתה במדליית כסף במשחה שליחות 4x100 מטר חופשי, לאחר ששחתה בשלב המוקדמות.

== שיאים אישיים ==
=== בריכה אולימפית ===
* 100 מטר חופשי: 53.51 שניות (2023)
* 200 מטר חופשי: 2:01.22 דקות (2023)

== ראו גם ==

== קישורים חיצוניים ==

קטגוריה:שחייניות חופשי אמריקאיות
קטגוריה:אמריקאיות שנולדו ב-2002
1833 בצרפת

שנת 1833 בצרפת הייתה השנה בה ציינה צרפת 846 שנות לאום.

== מנהיגים ==
* לואי פיליפ, מלך הצרפתים

== אירועים חשובים ==
[[פרנסואה גיזו]]
* 28 ביוני – פרנסואה גיזו מוציא חוק המחייב כל עירייה להחזיק בית ספר יסודי ציבורי.

==נולדו==

== נפטרו ==
(קטגוריה:צרפתים שנפטרו ב-1833)
* 12 בינואר – מארי-אנטואן קארם, שף (נולד ב-1738)
* 5 ביולי – ניספור נייפס, ממציא, מחלוצי הצילום (נולד ב-1765)

==קישורים חיצוניים==

קטגוריה:1833
קטגוריה:שנים בצרפת
אברהם חסין

אברהם מטבייביץ' חסין (ברוסית: Абрам Матвеевич Хасин; 17 בינואר 1899 – 12 באפריל 1967) היה גנרל יהודי-סובייטי בחיל השריון של הצבא האדום.

== ביוגרפיה==
אברהם חסין נולד בעיירה נובו-סלביאנסק שהייתה שייכת לפלך חרקוב באימפריה הרוסית (היום ננקראת העיר סלביאנסק והיא חלק מאוקראינה) במשפחה יהודית. למד בבית ספר יהודי ולאחר מכן בבית ספר לטכנאי רכבות. 

התגייס לצבא האדום במהלך מלחמת האזרחים ברוסיה ב-1918, השתתף בלוחמה נגד כוחות הצבא הלבן בדרום רוסיה. בשנת 1920 סיים קורס קציני תותחנים. לאחר סיום הקורס שירת כמפקד מחלקה וסגן מפקד סוללה ביחידת תותחים קלים. בשנת 1922 הועבר לסבסטופול, שם שירת ביחידת תותחי חוף. בשנת 1925 עבר ליחידת תותחי נ"מ, שם שירת בתפקידי מפקד סוללה וסגן מפקד גדוד עד 1931. בינואר 1931 החל ללמוד באקדמיה צבאית - בקורס הסבה לשריון, אותו סיים באביב 1932. מונה למפקד גדוד טנקים. בשנת 1938 מונה לסגן מפקד חטיבת טנקים קלים במחוז צבאי של לנינגרד. בסתיו 1940 מונה למפקד רגימנט טנקים בדיוויזיה ממוכנת מס' 136. 

לאחר הפלישה הנאצית לברית המועצות יחד עם יחידתו נטל חלק בקרבות להגנת לנינגרד. בתום הקרבות ולאחר האבדות הקשות שספגה הדיוויזיה, בה הוא שירת, היא פורקה. חסין מונה למפקד חטיבת השריון הראשונה, אשר לחמה באזור העיר בלגורוד. החטיבה בפיקודו השתתפה במתקפת נגד של הצבא האדום בקרב על מוסקבה. בתחילת מאי 1942 הועברה החטיבה לאזור סטלינגרד, שם נטלה חלק בקרבות הבלימה הראשונים. ביוני 1942 קודם אברהם חסין לדרגת גנרל-מיור ומונה לפקד על קורפוס טנקים מס' 23 . בהמשך פיקד על קורפוס טנקים מס' 2. במהלך קרבות להגנת סטלינגרד ספג הקורפוס אבדות קשות ולמעשה חדל מלהתקיים. בנובמבר 1942 הוצאו שאריות הקורפוס מקו החזית אל העורף להתרעננות ולהתארגנות מחדש. חסין הועבר מתפקיד מפקד הקורפוס אל תפקיד מפקד בסיס אימונים של חיל שריון. 

בינואר 1943 הוא הועבר למוסקבה, אל המטה הכללי, לתפקיד ראש אגף הדרכה והכשרה במפקדת חיל השריון של הצבא האדום. באוגוסט 1943, לפי בקשתו, מונה שוב לתפקיד פיקודי - מפקד קורפוס ממוכן מס' 8. חסין למעשה הקים וארגן את הקורפוס עד נובמבר 1943, אז הוביל אותו אל החזית. קורפוס בפיקודו של חסין נטל חלק בקרבות במרכז ומערב אוקראינה (מבצע דנייפר-קרפטי). במרץ 1944 הועבר לחזית הבלטית השנייה, שם מונה לעוזר מפקד החזית בנושא הפעלת כוחות שריון. נטל חלק במתקפה הבלטית. 

לאחר המלחמה שירת מספר חודשים במפקדת כוחות השריון הסובייטים. בבתחילת 1946 מונה למפקד דיוויזיה ממוכנת. בנובמבר 1946 - סיים את שירותו הצבאי.

במהלך שירותו עוטר בעיטור לנין, שלושה עיטורי הדגל האדום, עיטור המלחמה הפטריוטית הגדולה מדרגה ראשונה.

התגורר בעיר לנינגרד, שם נפטר ב-12 באפריל 1967 . נקבר בבית העלמין בוגוסלובסקויה.

==קישורים חיצוניים==
* [http://tankfront.ru/ussr/persons/gen-tv/KhasinAM.html ביוגרפיה של אברהם חסין] 
* [https://generals.dk/general/Khasin/Abram_Matveevich/Soviet_Union.html ביוגרפיה של אברהם חסין] 

קטגוריה:אנשי הצבא האדום במלחמת האזרחים ברוסיה
קטגוריה:יהודים אנשי הצבא האדום במלחמת העולם השנייה
קטגוריה:גנרלים יהודים סובייטים
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:אנשי הצבא האדום בקרב סטלינגרד
קטגוריה:שריונאים סובייטים
קטגוריה:סובייטים שנולדו ב-1899
קטגוריה:סובייטים שנפטרו ב-1967
Live In Hamburg

Live In Hamburg (בעברית: בְּהוֹפָעָה חַיָּה בְּהַמְבּוּרְג) הוא אלבום ההופעה השלישי של להקת הרוק והמטאל הגותי .<ref name=":1"></ref> הוא יצא לאור ב-24 בנובמבר 2023, בהוצאת חברת התקליטים נו-קאט אנטרטיינמנט.<ref name=":1" /> האלבום כלל את השירים שביצעה הלהקה בהופעה חיה בהמבורג, גרמניה. בין השירים נמנו הלהיט הבין-לאומי "Children of the Dark".<ref name=":1" />

האלבום הופץ בגרמניה בלבד, בפורמט של תקליט 12 אינץ, אך לא בפורמט של תקליטור.<ref name=":0"></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|24 בנובמבר 2023
|הזרמת מוזיקה • הורדה דיגיטלית • תקליט 12"
|נו-קאט
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי הופעה מ-2023
קטגוריה:אלבומי Mono Inc.
קטגוריה:אלבומי הופעה באנגלית
Melodies in Black

Melodies in Black (בעברית: מַנְגִּינוֹת בְּשָׁחֹר) הוא אלבום האוסף השלישי של להקת הרוק והמטאל הגותי .<ref name=":0"></ref> הוא יצא לאור ב-27 בנובמבר 2020, בהוצאת חברת התקליטים נו-קאט אנטרטיינמנט.<ref name=":0" /> האלבום יוצא שלוש שנים לאחר יציאת האוסף הקודם של הלהקה, (2017) והוא אחד מהמקיפים ביותר שלה.<ref name=":0" />

האלבום הופץ ברחבי העולם, בפורמט של תקליטור בלבד.<ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|27 בנובמבר 2020
|הזרמת מוזיקה • הורדה דיגיטלית • תקליטור
|נו-קאט
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי אוסף מ-2020
קטגוריה:אלבומי Mono Inc.
קטגוריה:אלבומי אוסף באנגלית
טהורה (סרט, 2024)

"טהורה" (באנגלית: Immaculate) הוא סרט אימה פסיכולוגי אמריקאי בבימויו של מייקל מוהאן, על פי תסריט מאת אנדרו לובל. בסרט מככבים סידני סוויני, אלברו מורטה, בנדטה פורקרולי, דורה רומנו, ג'ורג'יו קולנג'לי וסימונה טבסקו.

ב-12 במרץ 2024, בכורת הסרט העולמית התרחשה בפסטיבל South by Southwest, ועלתה לאקרנים בארצות הברית ב-22 במרץ 2024. בישראל עלה לאקרנים ב-21 במרץ 2024.

== עלילת הסרט ==
בשנות נעוריה, ססיליה טובעת באגם וחווה מוות קליני למשך זמן קצר. כאשר מתעוררת לחיים, טוענת ססיליה שאלוהים הציל אותה למטרה מסוימת, ובכך הופכת לנזירה. לאחר מכן, מקבלת ססיליה הזמנה מהאב סאל טדסקי להצטרף למנזר מיוחד באיטליה.

בזמן שקמה מסיוט, המומה ססיליה לגלות כי היא הרה, למרות שהיא בתולה ומעולם לא ניהלה יחסי מין עם גבר. בזמן שההריון מתקדם, הנזירה איזבלה מנסה להטביע את ססיליה. במהלך תקופת בחילות בוקר, בזמן שמקיאה לססיליה נופלת אחת משיניה; בקשתה להילקח לבית חולים ראוי נדחית. לאחר מכן, איזבלה מתה על ידי התאבדות מקפיצת גג.

בזמן שעות היממה החשוכות, מתגנבת ססיליה ונחרדת לראות את הנזירה סופריור חותכת את לשונה של גוון. בנוסף, מגלה ססיליה מעבדה משונה במרתף. לאחר מכן, ססיליה מנסה להימלט מהמנזר בכך שמזייפת הפלה באמצעות תרנגולת מתה, אך תרמית ההימלטות נחשף. חושף האב טדסקי שהוא היה גנטיקאי בעברו לפני שהפך לכומר, והשתמש בדגימות DNA שנלקחו ממסמר הצליבה של ישו, וטדסקי ניסה במשך עשרים שנה ליצור בריאה חדשה של ישו, וגופה של ססיליה השתלבה עם ה-DNA.

ססיליה מוטרדת מהאפשרות שילדה יוכל להציל או להרוס את העולם כפי שנכתב בהתגלות, ועושה ניסיון מילוט נוסף, וחונקת את החשמן עם מחרוזת התפילה וטדסקי מנסה לעצור אותה אך ססיליה מציתה אש.

בזמן שטדסקי נשרף אנושות, ססיליה בורחת אל הקטקומבות שמתחת למנזר, ומוצאת את גופתה של גוון. טדסקי מנסה להרוג את ססיליה אך דוקרת אותו באמצעות אזמל. כשמגיחה לחוץ המנזר, יולדת ססיליה, ומתכננת להרוג את ילדה באמצעות אבן, אך הסרט דוהה לשחור.

== צוות השחקנים והדמויות ==
* סידני סוויני – ססיליה
* אלברו מורטה האב סלי טדקסי 
* בנדטה פורקרולי 
* דורה רומנו
* ג'ורג'יו קולנג'לי
* סימונה טבסקו

== הפקה ==
באוקטובר 2022, הוכרז כי סידני סוויני הצטרפה לצוות השחקנים. לאחר מכן, נמסר שמייקל מוהאן יביים את הסרט על פי תסריט מאת אנדרו לובל, כשסוויני כמפיקה גם. בפברואר 2023, אלברו מורטה, בנדטה פורקרולי, דורה רומנו, ג'ורג'יו קולנג'לי וסימונה טבסקו הצטרפו לצוות השחקנים.

צילומי הסרט התרחשו ברומא, והסתיימו בפברואר 2023.

== הפצה ==
ב-12 במרץ 2024, בכורת הסרט העולמית התרחשה בפסטיבל South by Southwest. הסרט עתיד לעלות לאקרנים בארצות הברית ב-22 במרץ 2024. ובישראל עלה לאקרנים הסרט ב-21 במרץ 2024.<ref></ref>

== ביקורות ==
באתר הביקורות "Rotten Tomatoes", הסרט זכה ציון של 64% על בסיס 25 ביקורות חיוביות, עם דירוג ממוצע של 6/10; בקונצנזוס הביקורות נכתב: . באתר הביקורות המשוקללות "Metacritic", הסרט קיבל ציון של 47/100 על בסיס 11 ביקורות, דבר המציין ביקורות "מעורבות או ממוצעות".

== קישורים חיצוניים ==

== הערות שוליים ==

קטגוריה:סרטי 2024
קטגוריה:סרטי אימה מ-2024
קטגוריה:סרטים באנגלית
קטגוריה:סרטים אמריקאיים משנת 2024
המחבוא של אדי

המחבוא של אדי - השלט מחוץ למסעדה (בלוגו ניתן לראות את דמותו של אדי חץ מייסד המסעדה)

המחבוא של אדי (באנגלית: Eddie's Hide-A-Way) היא מסעדה שהוקמה בשנת 1979 באילת. כיום היא אחת המסעדות הוותיקות ביותר בעיר<ref>ייתכן ומבין המסעדות הפעילות כיום (2024) באילת 'המחבוא של אדי' היא המסעדה הוותיקה ביותר, אך בגלל ספק מסוים, הניסוח בערך הוא "אחת המסעדות הוותיקות".</ref> ופועלת ברחוב המסגר 2 באזור התעשייה.

== היסטוריה ==
המסעדה "המחבוא של אדי" הוקמה בשנת 1979 על ידי עולה חדש מארצות הברית, אדי חץ, שהיה המייסד, השף והבעלים.

אדי נולד בשנת 1940 בניו יורק, הוא עלה והתיישב בירושלים באמצע שנות השבעים, שם הכיר את בתיה, שהפכה לבת זוגו והם החליטו להדרים לאילת. הם קנו מבנה בשכונה א' באילת שהייתה השכונה הראשונה שנבנתה בעיר ואוכלסה בדרך כלל בתושבים ממעמד סוציו-אקונומי בינוני-נמוך. המיקום אז היה רחוק ממרכזי התיירות של אילת ולכן המסעדה נחשבה ל"מקום מחבוא", ושמה עבר בעיקר מפה לאוזן. המילה "מחבוא" גם התכתבה בתקופת הקמת המסעדה עם התפישה הרווחת אז בישראל, כי אילת היא מקום מחבוא עבור אנשים שרוצים להתרחק מחייהם הרגילים במרכז הארץ.

תחילה פעלה המסעדה כמסעדת המבורגרים, אך בהמשך הפכה למסעדת בשרים ופירות ים: "תוך זמן קצר החליט חץ כי תהפוך למסעדה של ממש, בעיקר עבור הקהל האמריקאי והקנדי שנמנה אז עם תושבי האזור ועם מרבית התיירים. במשך שנים רבות עמד לזכותה שלטון היחיד והתורים אליה היו בהתאם. מצריף קטן גדלה המסעדה והתרחבה למספר חללים. הקו הקולינרי הבלתי כשר בעליל הביא פירות ים ובשר ובמשך לא מעט זמן, זה היה בין המקומות היחידים באילת, בהם ניתן היה אפשר להשיג שרימפס, מולים וסטייקים עם רוטב פלפלת".

המסעדה רכשה לעצמה מוניטין והייתה המסעדה האילתית הראשונה שנכנסה למדריכי אוכל בין-לאומיים.<ref name=":0"></ref>

המסעדה פעלה בשכונה א' עד לשריפתה בחודש יולי 2016.
המחבוא של אדי - תמונה גדולה של אדי תלויה מעל הבאר במסעדה
== סכסוך משפחתי ושריפת המסעדה ==
ב-30 ביולי 2016 התפרסמה ידיעה כי המסעדה נשרפה כתוצאה מהצתה. בעיתונות נכתב: "החשוד בשריפת המסעדה הוא לאנס חץ, בנו של מיסד המסעדה אדי חץ...על פי החשד הרקע לשריפה הינו סכסוך משפחתי שהתגלע בין האחים לאנס ואשלי, המנהל את המסעדה בשנים האחרונות...". באתר וואלה נכתב: "מהחקירה עולה כי החשוד מילא מכל דלק ונשאר אחרון לבדו במסעדה בערב ההצתה. כמו כן, בלשים שנשלחו לביתו גילו כי כשהגיע לשם, זמן קצר לפניהם, הכניס את בגדיו למכונת הכביסה וחלק משיערות ראשו היו חרוכות. מעצרו הוארך בארבעה ימים".

בדצמבר 2017 התפרסם כי לאנס חץ הורשע בהצתת המסעדה ונגזרו עליו 13 חודשי מאסר בפועל, מאסר על תנאי וקנס. בית המשפט התחשב בחרטה שהביע, ובבקשתה של אמו להקל עמו עד כמה שניתן.<ref></ref>

== המסעדה כיום ==
אשלי חץ - הבעלים והשף הנוכחי של המסעדה במטבח המסעדה

אדי חץ נפטר בשנת 2014,<ref name=":0" /> ואת דרכו המשיך בנו, אשלי חץ, שהוא כיום הבעלים והשף של המסעדה.

כתוצאה מן השריפה וכתוצאה מחילוקי דעות עם השכנים בשכונה א' על היתרי הבנייה הוחלט להקפיא את עבודות השיפוץ של המסעדה במיקום הישן, ולחפש מקום חדש למסעדה.

המסעדה עברה בתחילת שנת 2017, משכונה א' לאזור התעשייה של אילת, והיא פועלת, מאז ועד היום (2024) מול המקום שבו פעלה פעם "מסעדת לווייתן" (שעברה כבר לפני כמה שנים לטיילת הרודס).

בתחילת 2024 החליט אשלי חץ, כי המסעדה תתחיל לפעול כמסעדה כשרה.
המחבוא של אדי - החלל הפנימי של המסעדה (2024)

== קישורים חיצוניים ==
* 
* 
* 

== הערות שוליים ==

קטגוריה:ישראל: מסעדות
קטגוריה:אילת: היסטוריה
The Book of Fire

The Book of Fire (בעברית: סֵפֶר הָאֵשׁ) הוא אלבום האולפן האחד-עשר של להקת הרוק והמטאל הגותי .<ref name=":1"></ref> הוא יצא לאור ב-24 בינואר 2020, בהוצאת חברת התקליטים נו-קאט אנטרטיינמנט.<ref name=":1" /> האלבום זכה להצלחה רבה ודורג במקום ראשון במצעד האלבומים של גרמניה.<ref></ref>

לאור הצלחת האלבום, הוחלט להוציא מהדורת פלטינה שלו עם עטיפה מחודשת.<ref name=":2"></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
! rowspan="2" |כלל העולם
|24 בינואר 2020
| rowspan="2" |הזרמת מוזיקה • הורדה דיגיטלית • תקליטור
| rowspan="2" |נו-קאט
| style="text-align:center;" |<ref name=":1" />
|-
|10 בדצמבר 2021
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומי Mono Inc.
קטגוריה:אלבומים באנגלית
קטגוריה:אלבומים בגרמנית
ג'ון הול (מושל דלאוור)

ג'ון ווד הול (באנגלית: John Wood Hall; ) היה פוליטיקאי אמריקאי מדלאוור, איש המפלגה הדמוקרטית שכיהן כחבר הסנאט של דלאוור בשנים 1867–1871, ופעם נוספת בשנת חייו האחרונה לאחר שכיהן כמושל דלאוור ה-44 בשנים 1879–1883.
==ראשית חייו==
ג'ון הול נולד בעיירה פרדריקה שבדלאוור כבנם של ג'ון והנרייטה באומן הול. ב-1842 הוא נשא לאישה את קרוליין וורן, ולשניים נולדו ארבעה ילדים.

כמי שהתייתם בילדותו, עבד הול בחנות ממתקים, ובסופו של דבר חסך מספיק כסף כדי לרכוש את העסק בעצמו. הוא לא עסק רק בעסקי הממתקים, הרחיב את עיסוקו למסחר כללי וסחר בעצים, והמשיך לעסקי בניית ספינות. בזמן מסוים הוא החזיק בבעלותו את אחד מציי הספינות הגדולים ביותר בחוף המזרחי, שכולן נבנו בדלאוור. באמצעות רווחיו הוא החל לרכוש קרקעות ובשיא היו בבעלותו אדמות בשטח של יותר מ-6,000 אקרים (24 קמ"ר) שהשתרעו על עשרים חוות, ובכך הוא היה אחד מבעלי הקרקעות הגדולים ביותר בדלאוור.
==קריירה פוליטית==
בשנים 1867–1871 כיהן הול כחבר הסנאט של דלאוור. ב-1874 הוא כמעט והיה מועמד הדמוקרטים למשרת מושל דלאוור, אלא שאז היה תורו של מועמד ממחוז ניו קאסל במסגרת הסבב הבלתי רשמי. לבסוף, ב-1878 הוא נבחר כמושל לאחר שהביס את מועמד מפלגה השטרות הירוקים קנסי ג'. סטיוארד. שאריות מהמרירות שנבעה ממלחמת האזרחים גרמו למפלגה הדמוקרטית להיות בשליטה מוחלטת בדלאוור, כך שהמפלגה הרפובליקנית אפילו לא קיימה וועידה כדי לבחור במועמד לתפקיד. הול כיהן כמושל מ-21 בינואר 1879 ועד 16 בינואר 1883.

באותה תקופה התאפיינה המפלגה הדמוקרטית בקו שמרני, ובהתאם לכך תמך הול בעמדותיה אלה. הוא היה תומך נלהב של זכויות המדינות כעמדת נגד להשפעתה שהלכה וגברה של הממשלה הפדרלית. באותה עת השפעה זו של הממשלה התמקדה באופן כללי בשוויון גזעי, תפישה שאליה התנגדו הדמוקרטים בדלאוור בתקיפות. הול תמך בהקמת מועצת חינוך מדינתית נפרדת, וביצירת תפקיד המפקח על הביטוח. במשך כל תקופת כהונתו כמושל הוא גם היה חבר במועצת המנהלים בבנק החוואים של דלאוור, שבה הוא כיהן מ-1861 ועד לתום כהונתו כמושל. לאחר כמה שנים מחוץ למערכת הפוליטית, שב הול לסנאט של דלאוור, בו הוא כיהן בשנת חייו האחרונה.
==מותו==
ג'ון הול נפטר בפרדריקה ב-23 בינואר 1892. הוא נטמן בבית הקברות של קפלת בארט שבעיר.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/230/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, p. 231.
</div>

==קישורים חיצוניים==
* [https://www.nga.org/governor/john-wood-hall/ ג'ון הול] באתר אגודת המושלים הלאומית 
* [https://politicalgraveyard.com/bio/cochran.html#636.09.35 ג'ון הול] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של דלאוור
קטגוריה:אמריקאים שנולדו ב-1817
קטגוריה:אמריקאים שנפטרו ב-1892
1916 בצרפת

שנת 1916 בצרפת הייתה השנה בה ציינה צרפת 929 שנות לאום.

== מנהיגים ==
* נשיא: רמון פואנקרה
* ראש ממשלה: אריסטיד בריאן

== אירועים חשובים ==
גבולות [[המזרח התיכון על פי הסכם סייקס-פיקו]]
* 29 בינואר – צפלינים גרמניים מפציצים את פריז.
* 21 בפברואר – החל קרב ורדן.
* 16 במאי – נחתם הסכם סייקס–פיקו.
* 1 ביולי – החל הקרב על הסום.

==נולדו==
* 22 בינואר – אנרי דיטייה, מלחין (נפטר ב-2013)
* 22 ביולי – מרסל סרדן, מתאגרף (נפטר ב-1949)
* 21 בספטמבר – פרנסואז ז'ירו, עיתונאית, מחברת ופוליטיקאית (נפטרה ב-2003)
* 26 באוקטובר – פרנסואה מיטראן, נשיא צרפת (נפטר ב-1996)

== נפטרו ==
(קטגוריה:צרפתים שנפטרו ב-1916)
* 6 ביולי – אודילון רדון, צייר, רשם, גרפיקאי וסופר צרפתי (נולד ב-1840)

==קישורים חיצוניים==

*
ברנן קיל קוק

ברנן קיל קוק (באנגלית: Brennan Keel Cook נולד; 21 בנובמבר 1990) הוא שחקן קולנוע וטלוויזיה אמריקאי.

==ביוגרפיה==
קיל קוק נולד וגדל בעיירה מישן וייחו , מחוז אורנג', קליפורניה. הוא סיים תואר ראשון באמנות ותיאטרון באוניברסיטת סן פרנסיסקו.<ref></ref>

==קריירה==
בתחילת דרכו הופיע קיל קוק במספר סרטים קצרים. הופעתו הראשונה על מסך הטלוויזיה הייתה בשנת 2015 בפרק בסדרה, הכריש.<ref></ref> בשנת 2016 הופיע בפרק בסדרת הטלוויזיה קצרת הימים, "Recovery Road". באותה שנה הופיע בתפקיד משנה בסדרת הטלוויזיה "How to Be a Vampire".<ref name=":0"></ref>

בשנת 2017 הופיע בדרמה הקומית "Scumbag". באותה שנה שיחק בפרק בסדרה אימת המתים המהלכים.<ref></ref>

בשנת 2018 שיחק בתפקיד חוזר בסדרת הטלוויזיה "הליצן העצוב". באותה שנה שיחק בתפקיד ראשי בסרט הקולנוע, "I Wrote This for You".<ref></ref>

בשנת 2019 שיחק בתפקיד ראשי בסרט הטלוויזיה "Love You To Death".<ref></ref> באותה שנה שיחק בפרק בסדרה הטירון בה גילם רוצח נמלט.<ref name=":0" />

בשנת 2021 שיחק בסרט "פלישה" והתארח בכמה סדרות טלוויזיה בהן, CSI: לאס וגאס, "שלג צח" ו-S.W.A.T..

בשנת 2022 שיחק במסרט המותחן "לקחת את הלילה" ובסרט עיניה התכולות.<ref></ref>

בשנת 2023 שיחק בסרט הסוכן ובסרט "Et Tu".<ref name=":0" />

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1990
מקדש יונו רג'ינה

המקדשים של יונו רג'ינה (מצפון) ויופיטר סטטור ב[[אכסדרת אוקטביה מאחורי תיאטרון מרקלוס בדגם של גיסמונדי של רומא העתיקה במוזיאון לתרבות הרומית]]
מקדש יונו רג'ינה (בלטינית: Aedes Iuno Regina) היה מקדש שהוקדש לאלה הרומית יונו רג'ינה. המקדש ממוקם ליד קרקס פלאמיניוס ברומא העתיקה. הוא נחנך ונפתח ב-23 בדצמבר של שנת 179 לפני הספירה.

המקדש מקושר באמצעות אכסדרה למקדש פורטונה ואולי גם היה מקושר למקדש פורטונה אקווסטריס. מאוחר יותר הוא קושר למקדש יופיטר סטטור. שני המקדשים היו מוקפים בפורטיקו של מטלוס.

האכסדרה ושני המקדשים נבנו מחדש על ידי אוגוסטוס קיסר כ-אכסדרת אוקטביה אחרי 27 לפני הספירה.

== ראו גם==
* רשימה של מקדשים רומיים עתיקים

== קישורים חיצוניים ==

* [https://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/Juno_Regina.html יונו רגינה]; penelope.uchicago.edu
קטגוריה:רומא העתיקה
קטגוריה:מקדשים ברומא העתיקה
חורש (מאכל)

חורש (בפרסית: خورش; או חורשט, בפרסית: خورشت; בכורדית סורנית: خۆرشت; באנגלית: Khoresh) הוא כינוי איראני כללי למנות תבשילים במטבח הפרסי, המטבח האפגני, המטבח הטג'יקי וגם המטבח הכורדי. המילה נובעת מהמילה הפרסית "חורדאן" (בפרסית: خوردن) שפירושה "לאכול" ומילולית "ארוחה".

== מאפיינים ==

חורש או חורשט מתייחס בדרך כלל לנזידים שונים במטבח האיראני, האפגני והכורדי והוא מוגש בדרך כלל לצד פילאף (אורז). במטבחים האיראניים יש הרבה חורשים שונים עם הרבה מרכיבים ייחודיים. חורשים צמחוניים נפוצים. תבשילים איראניים משתמשים בכמויות מתאימות של זעפרן, כדי לתת טעם ייחודי וריחני. החורשים הפופולריים ביותר במטבח האיראני הם גיימך, חורשט סבזי ופסנג'אן.

== סוגים ==
חורש-י לאפה בדמיאן
* Khoresh bademjan (בפרסית: خورش بادمجان) (תבשיל חצילים): כולל חצילים, שוק כבש, עצמות או בשר בקר מבושל אופציונלי, בצל, כורכום, רסק עגבניות ועגבניות בינוניות
* Khoresh Bādemjān Lapeh (תבשיל חצילים ואפונה צהובה מיובשת): זהה לקודם עם תוספת של אפונה מיובשת צהובה ואדוויה (תערובת תבלינים)
* Khoresh Bāmieh (תבשיל עגבניות במיה): תבשיל טלה או בקר, במיה, תפוחי אדמה, בצל, מיץ ליים טרי ורסק עגבניות.<ref></ref><ref name="Alikhani"></ref>
* Khoresh bāmieh lapeh (במיה ואפונה צהובה מיובשת): זהה לקודם עם תוספת של אפונה צהובה מיובשת ואדוויה
* Khoresh beh (תבשיל חבוש): נתחי טלה מבושלים עם פרוסות או קוביות של חבוש, ואפונה מיובשת צהובה; המנה הזו מוגשת תמיד עם אורז.<ref></ref>
* Khoresh ālu (תבשיל שזיפים מיובשים)
* Khoresh ālu esfenaj (תבשיל שזיפים מיובשים ותרד)
* Khoresh khalal (תבשיל בקר שקדים): תבשיל מקומי של העיר כרמאנשאה שבמערב איראן, מרכיביו הם בצל, כבש טלה ובשר כבש בפיסות קטנות מאוד, זעפרן והרבה שקדים פרוסים. ניתן להשתמש גם בשמן מקומי (roghan kermanshahi).
* Khoresh Fesenjān או Fesenjun (תבשיל רימונים) כולל ברווז או עוף, או קציצות בקר, אגוזי מלך טחונים, בצל, מולסה רימונים וסוכר
* Khoresh havij (תבשיל גזר)
* Khoresh kadu (תבשיל קישואים): קישואים שלמים או חתוכים פרוסים במחבת, כבש מבושל, בקר או עוף, בצל, רסק עגבניות ועגבניות שלמות או מפרוסות.
* Khoresh qārch (תבשיל פטריות)
* חורש גיימך (תבשיל טלה מפוצל) כולל טלה או בקר מבושל, אפונה מפוצלת, בצל, תפוחי אדמה, רסק עגבניות וליים מיובשים
* חורשט או גורמה סבזי (תבשיל עשבי תיבול וטלה) כולל שעועית אדומה או עיניים שחורות, חילבה טרייה, פטרוזיליה, כוסברה או פטרוזיליה, בצל אביבי או כרישה, עצם טלה, בצל וליים מיובשים
* Khoresh kangar (תבשיל גדילן מצוי)
* Khoresh karafs (תבשיל בקר סלרי) כולל כבש או בקר, סלרי, בצל, מיץ ליים טרי, נענע ופטרוזיליה
* Khoresh lubia sabz (תבשיל שעועית ירוקה)
* Khoresh rivās (נזיד ריבס)
* Khoresh vij vij (תבשיל בשר וירקות) מלח, פלפל, אדוויה וגם שמן בשימוש במנות אלה.

== קישורים חיצוניים ==
* רשימת נזידים

== הערות שוליים ==

קטגוריה:המטבח הכורדי
קטגוריה:המטבח הפרסי
ברט לואיס

ברט לואיס (באנגלית: Bert Lewis; 16 ביולי 1879 – 30 בנובמבר 1948) היה מלחין אמריקאי, אשר עבד בחברת וולט דיסני ובמטרו גולדווין מאייר.

== ביוגרפיה ==
לואיס נולד בשנת 1879 במיזורי שבארצות הברית. בשנת 1923 הופץ סרט הראינוע "סוזנה" בהפקת מאק סנט, אשר היה הראשון שלואיס הלחין.

לואיס החל לעבוד בחברת וולט דיסני בשנת 1928, כאשר הפרויקט הראשון שלו היה הלחנת הסרט קצר המונפש "ספינת הקיטור וילי" יחד עם וילפרד ג'קסון. בשנת 1930 המלחין קרל סטאלינג עזב את החברה, ולואיס מונה להיות במקומו המנהל המוזיקלי. לואיס עבד בחברה עד שנת 1935, כאשר הוא הלחין הפקות רבות בסדרות הסרטים "מיקי מאוס" ו"סימפוניות טיפשיות".

בין הסרטים שהלחין בחברה נכללים "קניבלים מרקדים", "פשוט מיקי", "נער הקקטוס", "דג משתובב", "לוחמי האש", "תעלולים ארקטיים", "חצות בחנות צעצועים", "לילה", "החגיגה", "מנגינות קופים", "חורף", "ימי החלוץ", "פאן שובב", "ציפורי נוצה", "ציד האיילים", "Fishin' Around", "שידור החצר", "ציד הברווזים", "The Mad Dog", "פרחים ועצים" (הסרט היה הראשון שזכה בפרס אוסקר לסרט המונפש הקצר הטוב ביותר בטקס פרסי אוסקר ה-5), "רק כלבים", "הסוחר מיקי", "המלך נפטון", "The Wayward Canary", "תינוקות ביער", "המעשה הטוב של מיקי", "הדוקטור המטורף", "ציפורים באביב", "The Mail Pilot", "המלך קול הזקן", "מחנה שטח", "מכבש הקיטור של מיקי", "העכבר המעופף", "Mickey Plays Papa", "חוטף הכלבים", "Mickey's Man Friday", "הקנגורו של מיקי", "מכבי האש" ו"על הקרח".

בשנת 1938 החל לואיס להלחין סרטים במטרו גולדווין מאייר, כאשר הוא הלחין את כל סרטי הסדרה "הקפטן והילדים", מלבד הסרט השמיני, יחד עם סקוט בראדלי. כמו כן, הוא הלחין שני סרטים של החברה שמבוססים על הדמות Count Screwloose.

ב-30 בנובמבר 1948, בגיל 69, נפטר לואיס בונטורה שבקליפורניה שבארצות הברית. הוא סבא רבא של השחקנית טרייסי בירדסול.

== קישורים חיצוניים ==

== הערות שוליים ==

קטגוריה:מלחינים אמריקאים
קטגוריה:דיסני: אישים
קטגוריה:אמריקאים שנולדו ב-1879
קטגוריה:אמריקאים שנפטרו ב-1948
לואיש מונטנגרו

לואיש פיליפה מונטנגרו קארדוזו דה מוראיז אשטבש (בפורטוגזית: Luís Filipe Montenegro Cardoso de Morais Esteves; נולד ב-16 בפברואר 1973) הוא פוליטיקאי פורטוגזי המכהן כראש ממשלת פורטוגל וכנשיא המפלגה הסוציאל-דמוקרטית. הוא כיהן כחבר אספת הרפובליקה מטעם מחוז אוויירו בשנים 2002–2018, והוביל את הסיעה של מפלגתו מאז 2011.

== ביוגרפיה ==
=== חינוך ופוליטיקה מקומית ===
מונטנגרו נולד בפורטו וגדל באשפיניו שבמחוז אוויירו. הוא סיים לימודי משפטים באוניברסיטה הקתולית של פורטוגל כמו אביו וסבו), והיה נשיא הנוער הסוציאל-דמוקרטי באשפיניו מ-1994 עד 1996. הוא כיהן במועצת העירייה בין 1997–2001 ואף התמודד על ראשות העיר ב-2005, אך הפסיד לז'וזה מוטה מהמפלגה הסוציאליסטית (PS).

=== אספת הרפובליקה ===
ב-2002 נבחר מונטנגרו בן ה-29 לאספת הרפובליקה מטעם מחוז אוויירו. ב-2010 מונה לסגנו של מיגל מאסדו כראש הסיעה, וביוני 2011 נבחר ברוב של 86% מהקולות להנהיג את הסיעה לאחר שחבר המפלגה פדרו פאסוש קואליו נבחר לראש ממשלת פורטוגל. הוא עזב את הפרלמנט בפברואר 2018 לאחר שפאסוש קואליו הפסיד לרוי ריו בבחירות להנהגת המפלגה.

=== נשיא המפלגה הסוציאל-דמוקרטית ===
מונטנגרו נואם בקונגרס הלאומי ה-40 של ה-PSD לאחר שנבחר לנשיא המפלגה, 2022
בינואר 2020 התמודד מונטנגרו מול ריו על הנהגת המפלגה הסוציאל-דמוקרטית, ובמהלך המרוץ הואשם על ידו בהיותו בונה חופשי. בסיבוב השני ניצח ריו עם 53.2% מהקולות.

לאחר ההפסד בבחירות הפרלמנטריות ב-2022 התפטר ריו מנשיאות המפלגה ומונטנגרו היה הראשון שהגיש את מועמדותו לתפקיד. הוא התמודד נגד השר לשעבר ז'ורז'ה מוריירה דה סילבה וניצח עם 72.47% מהקולות, לאחר שזכה ברוב הקולות בכל אחד מהמחוזות.

בינואר 2024 חתמה ה-PSD על הסכם עם המרכז הדמוקרטי והחברתי–המפלגה העממית במסגרתו הן רצו ברשימה משותפת בשם הברית הדמוקרטית בבחירות לפרלמנט באותה שנה . הרשימה זכתה ב-80 מושבים, שניים יותר מהמפלגה הסוציאליסטית.

ב-21 במרץ 2024 הטיל הנשיא מרסלו רבלו דה סוזה על מונטנגרו להקים ממשלה. הוא הציג את ממשלתו ב-28 במרץ והושבע לתפקיד ראש ממשלת פורטוגל ב-2 באפריל.

== עמדות פוליטיות ==
מפלגתו של מונטנגרו, המפלגה הסוציאל-דמוקרטית, היא מפלגת מרכז-ימין הדוגלת בשמרנות ליברלית ובליברליזם כלכלי. לקראת בחירות 2024 הוא הבטיח הפרטה מלאה של חברת התעופה הלאומית טאפ אייר פורטוגל, והכריז כי לא יקים ממשלה עם מפלגת הימין הרדיקלי שגה .

== חיים אישיים ==
בילדותו שיחק מונטנגרו כדורגל וכדורעף חופים, ועבד בצעירותו כמציל. הוא נשוי ואב לשני ילדים.

ב-2012 טענו מספר אמצעי תקשורת בפורטוגל, כולל אתר בדיקת העובדות SAPO Polígrafo, כי בשנת 2008 התקבל מונטנגרו ל"מוצרט לודג'", לשכת בונים חופשיים המורכבת מפוליטיקאים, אנשי עסקים ומרגלים. עם זאת, ב-2019 הכחיש מונטנגרו כל קשר ל.

== קישורים חיצוניים ==

== הערות שוליים ==

קטגוריה:ראשי ממשלת פורטוגל
קטגוריה:פוליטיקאים פורטוגזים
קטגוריה:פורטוגזים שנולדו ב-1973
דניאל ויוויאן

דניאל "דני" ויוויאן מורנו (בספרדית: Daniel Vivian Moreno; נולד ב-5 ביולי 1999 בוויטוריה שבספרד) הוא כדורגלן ספרדי המשחק בעמדת הבלם בקבוצת אתלטיק בילבאו מלה ליגה ובנבחרת ספרד.

== קריירת מועדונים ==
ויוויאן גדל במחלקות הנוער של סן ויאטור, דפורטיבו אלאבס, לקואה, אריסנבארה וסנטוצ'ו. בחודש יוני 2016 חתם באתלטיק בילבאו, והחל לשחק בקבוצות המילואים של המועדון. ב-11 באוגוסט 2020 חידש את חוזהו במועדון עד לשנת 2023, וקודם לקבוצה הראשונה של המועדון בלה ליגה. יום לאחר מכן הושאל למירנדס מהליגה הספרדית השנייה למשך עונת . ב-13 בספטמבר ערך את הופעת הבכורה שלו במועדון, בתיקו 0-0 נגד אלקורקון במסגרת המחזור הראשון בליגה. ב-13 בפברואר 2021 הבקיע את שער הבכורה שלו במועדון, בתיקו 3-3 נגד ז'ירונה במסגרת המחזור ה-25 בליגה. הוא ערך 32 הופעות ליגה במהלך תקופת ההשאלה, בהן הבקיע שני שערים.

לקראת עונת 2021/2022 חזר ויוויאן לאתלטיק בילבאו. ב-16 באוגוסט 2021 ערך את הופעת הבכורה שלו בקבוצה, בתיקו 0-0 נגד אלצ'ה במסגרת המחזור הראשון בלה ליגה. ב-11 בספטמבר הבקיע את שער הבכורה שלו בליגה, בניצחון 0–2 על מיורקה במסגרת המחזור הרביעי בליגה.

== קריירה בינלאומית ==
ב-22 במרץ 2024 ערך ויוויאן את הופעת הבכורה שלו בנבחרת ספרד, בהפסד 0–1 לנבחרת קולומביה במשחק ידידות.

ויוויאן זומן לסגל נבחרת ספרד לקראת טורניר יורו 2024 שנערך בגרמניה. במסגרת משחקי ההכנה לקראת הטורניר שיחק ויוויאן מול אנדורה והשלים תשעים דקות, ובטורניר עצמו לקח חלק בשני משחקים, הראשון מול נבחרת אלבניה בשלב הבתים שהסתיים בניצחון 1-0 ספרדי והשני בחצי הגמר מול נבחרת צרפת, כאשר עלה כמחליף בדקה ה-58 ובסיומו נבחרת ספרד עלתה ליורו לראשונה מאז הזכייה שלה ביורו 2012, ובסיום הטורניר זכו הספרדים בטורניר בפעם הרביעית בהיסטוריה, הנבחרת הראשונה שמגיעה לארבע זכיות ביורו בהיסטוריה.

== תארים ==
;אתלטיק בילבאו
* גביע המלך הספרדי: 2023/24

;נבחרת ספרד
* אליפות אירופה בכדורגל: 2024

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:כדורגלנים בסקים
קטגוריה:בלמי כדורגל ספרדים
קטגוריה:בלמי כדורגל בסקים
קטגוריה:ויטוריה: כדורגלנים
קטגוריה:כדורגלני אתלטיק בילבאו
קטגוריה:כדורגלני נבחרת ספרד
קטגוריה:כדורגלני יורו 2024
קטגוריה:ספרדים שנולדו ב-1999
ניקולאס ולנטיני

ניקולאס ולנטיני (בספרדית: Nicolás Valentini; נולד ב-6 באפריל 2001 בחונין שבארגנטינה) הוא כדורגלן ארגנטינאי המשחק בעמדת הבלם בקבוצת בוקה ג'וניורס מליגת העל הארגנטינאית.

== קריירת מועדונים ==
ולנטיני גדל במחלקת הנוער של בוקה ג'וניורס. ב-8 במאי 2021 ערך את הופעת הבכורה שלו בקבוצה הבוגרת של המועדון, בהפסד 1-0 לפטרונטו במסגרת המחזור ה-13 בליגת העל הארגנטינאית לעונת .

ב-19 בינואר 2022 הושאל ולנטיני למשך עונת לאלדוסיבי מליגת העל הארגנטינאית. הוא ערך 39 הופעות ליגה במהלך תקופת ההשאלה, בהן הבקיע שער אחד.

לקראת עונת חזר לבוקה ג'וניורס.

== קישורים חיצוניים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני אלדוסיבי
קטגוריה:ארגנטינאים שנולדו ב-2001
פבריסיו ברונו

פבריסיו ברונו סוארס דה פאריה (בפורטוגזית: Fabrício Bruno Soares de Faria; נולד ב-12 בפברואר 1996 באיביריטה שבברזיל) הוא כדורגלן ברזילאי המשחק בעמדת הבלם בקבוצת פלמנגו מליגת העל הברזילאית ובנבחרת ברזיל.

== קריירת מועדונים ==
ברונו גדל במחלקת הנוער של קרוזיירו, ובשנת 2016 החל לשחק בקבוצה הבוגרת של המועדון במסגרת ליגת העל הברזילאית. בהמשך הושאל לשאפקואנסה, גם היא מליגת העל הברזילאית.

ב-8 בינואר 2020 חתם ברד בול ברגנטינו מליגת העל הברזילאית.

ב-7 בפברואר 2022 חתם על חוזה לארבע שנים בפלמנגו מליגת העל הברזילאית.

== קריירה בינלאומית ==
ב-23 במרץ 2024 ערך ברונו את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני קרוזיירו
קטגוריה:כדורגלני שאפקואנסה
קטגוריה:כדורגלני רד בול ברגנטינו
קטגוריה:כדורגלני פלמנגו
קטגוריה:כדורגלני נבחרת ברזיל
קטגוריה:ברזילאים שנולדו ב-1996
רפאל פירס מונטיירו

רפאל פירס מונטיירו (בפורטוגזית: Rafael Pires Monteiro; נולד ב-23 ביוני 1989 בקורונל פבריסיאנו שבברזיל) הוא כדורגלן ברזילאי המשחק בעמדת השוער בקבוצת סאו פאולו מליגת העל הברזילאית.

== קריירת מועדונים ==
רפאל גדל במחלקת הנוער של קרוזיירו. בשנת 2008 החל לשחק בקבוצה הבוגרת של המועדון במסגרת ליגת העל הברזילאית.

ב-3 במרץ 2020 חתם על חוזה לשלוש שנים באתלטיקו מיניירו מליגת העל הברזילאית.

ב-8 בדצמבר 2022 חתם על חוזה לשלוש שנים בסאו פאולו מליגת העל הברזילאית.

== קריירה בינלאומית ==
רפאל נכלל בסגל נבחרת ברזיל לטורניר קופה אמריקה 2024 לאחר פציעתו של אדרסון מוראס.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני קרוזיירו
קטגוריה:כדורגלני אתלטיקו מיניירו
קטגוריה:כדורגלני סאו פאולו
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ברזילאים שנולדו ב-1989
לאו ז'רדים

לאונרדו "לאו" סזאר ז'רדים (בפורטוגזית: Leonardo "Léo" César Jardim; נולד ב-20 במרץ 1995 בריבייראו פרטו שבברזיל) הוא כדורגלן ברזילאי המשחק בעמדת השוער בקבוצת ואסקו דה גאמה מליגת העל הברזילאית.

== קריירת מועדונים ==
ז'רדים גדל במחלקות הנוער של אולה ברזיל וגרמיו. בשנת 2014 החל לשחק בקבוצה הבוגרת של גרמיו מליגת העל הברזילאית.

ב-1 ביולי 2018 הושאל ז'רדים לריו אבה מליגת העל הפורטוגלית. הוא ערך 33 הופעות ליגה במהלך תקופת ההשאלה.

ב-13 ביולי 2019 חתם ז'רדים על חוזה לחמש שנים בליל מליגת העל הצרפתית.

ב-1 בספטמבר 2020 הושאל למשך עונת לבואבישטה מליגת העל הפורטוגלית.

ב-27 בינואר 2023 חתם בוואסקו דה גאמה מליגת העל הברזילאית.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני גרמיו
קטגוריה:כדורגלני ריו אבה
קטגוריה:כדורגלני ליל
קטגוריה:כדורגלני בואבישטה
קטגוריה:כדורגלני ואסקו דה גאמה
קטגוריה:ברזילאים שנולדו ב-1995
ויס (אי)

ויס (בקרואטית: Vis) הוא אי קטן בריבונות קרואטיה הממוקם בים האדריאטי. הוא משתייך למחוז ספליט-דלמטיה .

==גאוגרפיה==
האי הוא הנקודה המיושבת הרחוקה ביותר מחופי קרואטיה. מספר תושביו היה 3,617 (2011). שטחו הוא 90 קילומטר רבוע. הנקודה הגבוהה ביותר בו היא פסגת ההר הום , הנמצאת בגובה של 587 מטר מעל פני הים.

באי קיימים שני יישובים - ויס במזרח, שבו מתגוררים רוב תושבי האי, וקומיז'ה במערב.

==היסטוריה==
האי היה מיושב מאז התקופה הנאוליתית. תחילה (מהמאה ה-4 לפני הספירה) נשלט על ידי היוונים הקדמונים ומאוחר יותר על ידי הרומאים. במאה ה-1 לפני הספירה נשלט על ידי הליבורנים.

עד 1797 נשלט האי על ידי הרפובליקה של ונציה. לאחר שלטון קצר של ממלכת איטליה הנפוליאונית עבר האי ב-1814 לידי האימפריה האוסטרית. לאחר מלחמת העולם הראשונה (1918-{{כ}}1921) היה בשלטון איטליה ואז נמסר לממלכת יוגוסלביה לפי תנאי הסכם רפאלו.

ב-1811 ניטש בקרבת האי קרב ליסה הימי ביו בריטניה לבין צרפת. ב-1866 נערך קרב ימי נוסף בשם זה בין אוסטריה לבין איטליה.

במלחמת העולם השנייה נשלט האי על ידי איטליה (1941-{{כ}}1943) ולאחר מכן שוחרר על ידי הפרטיזנים היוגוסלביים. ב-1943–{{כ}}1944 פעלה ממנו שייטת בריטית. כלי טיס של בעלות הברית פעלו משדה תעופה קטן באי, ששימש גם לנחיתות חירום של מטוסיהן. בנוסף שהה באי לזמן מה מטהו של הגנרל טיטו, מנהיג הפרטיזנים היוגוסלביים.

לאחר המלחמה ועד 1989 שימש האי כבסיס ימי של הצי היוגוסלבי. ב-1991 עבר האי לריבונות קרואטיה העצמאית. נותרו בו שרידים צבאיים רבים - מנהרות, בונקרים ובסיס צוללות.

==כלכלה==
ענפי הכלכלה העיקריים באי הם חקלאות, דיג ותיירות. גפנים נטועים על פני כ-20 אחוזים מהשטח המעובד באי. הים סביב האי עשיר בדגה וקיימים בו מפעלי עיבוד לשלל הדיג. דייגי קומיז'ה פיתחו במאה ה-16 דגם של סירת דיג - פלקושה - שהיה כה מוצלח עד כי שימש עד מחצית המאה ה-20.

הגישה לאי נעשית בכלי שיט בלבד מקרואטיה ומאיטליה.
<gallery widths="200px" heights="200px" perrow="3">
תמונה:Vis Bay, Croatia.JPG|העיירה ויס והמפרץ
תמונה:J32 461 Titova špilija.jpg|מערת טיטו
תמונה:J32 538 Vis, U-Boot-Bunker.jpg|בסיס הצוללות
</gallery>

==קישורים חיצוניים==

* [https://en.wikivoyage.org/wiki/Vis#Q203767 האי ויס], באתר ויקימסע

קטגוריה:איים בים האדריאטי
קטגוריה:קרואטיה: איים
עונת 2010/2011 בליגת המשנה ההולנדית

עונת 2010/2011 בליגת המשנה ההולנדית הייתה העונה ה-55 של ליגת המשנה ההולנדית, שהיא הליגה ההולנדית השנייה.
בסיום עונה זו, ואלבייק העפילה לליגה הראשונה.

==מבנה==
על ניצחון הוענקו 3 נקודות ועל תיקו נקודה בודדת. הליגה כללה בתחילה 18 קבוצות אך לאחר התפרקות רוסנדאל נותרו 17 קבוצות, 15 ששיחקו בעונה הקודמת בליגה, אליהן הצטרפו, היורדות מליגת העל, ואלבייק וספרטה רוטרדם, ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 וזוכת הפלייאוף זכו בכרטיס לליגה הראשונה.

*מועדון הכדורגל אומניוורלד שינה את שמו לאלמיירה סיטי.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||ואלבייק
 ||34||22||7||5||85||40||45||73||rowspan=1 align=right|העפלה לליגת העל
|-bgcolor=#BBEBFF
|2.||זוולה
 ||34||20||10||4||69||27||42||69||rowspan=4 align=right|העפלה לסיבוב השני בפלייאוף העלייה
|-bgcolor=#BBEBFF
|3.||הלמונד ספורט
 ||34||17||8||9||61||43||18||59
|-bgcolor=#BBEBFF
|4.||פיינדאם
 ||34||15||12||7||54||44||10||53
|-bgcolor=#BBEBFF
|5.||קמבור
 ||34||15||9||10||64||52||12||51
|-bgcolor=#BBEBee
|6.||פולנדם
 ||34||14||9||11||56||50||6||51||rowspan=3 align=right|העפלה לסיבוב הראשון בפלייאוף העלייה
|-bgcolor=#BBEBee
| 7.||גו אהד איגלס
 ||34||13||11||10||58||43||15||50
|-bgcolor=#BBEBee
| 8.||דן בוס
 ||34||11||14||9||56||47||9||47
|-
| 9.||ספרטה רוטרדם
 ||34||12||7||15||71||65||6||43
|-bgcolor=#BBEBee
| 10.||מאסטריכט
 ||34||14||8||12||44||50||6-||42||rowspan=1 align=right|העפלה לסיבוב הראשון בפלייאוף העלייה
|-
| 11.||דורדרכט 90
 ||34||12||9||13||52||56||4-||41
|-
|12.||מועדון הכדורגל איינדהובן
 ||34||10||10||14||41||49||8-||40
|-
| 13.||אמן
 ||34||8||11||15||48||64||16-||35
|-
| 14.||טלסטאר ספורטקלאב
 ||34||8||10||16||43||54||11-||34
|-
| 15.||אפלדורן
 ||34||11||7||16||54||77||23-||31
|-
| 16.||פורטונה סיטארד
 ||34||7||7||20||42||70||28-||26
|-bgcolor= #CD5C5C
| 17.||רוסנדאל
 ||34||7||8||19||38||66||28-||26||rowspan=1 align=right|התפרקה עקב פשיטת רגל
|-
| 18.||אלמיירה סיטי
||34||8||7||19||45||84||39-||25
|}

===פלייאוף העלייה===

{| class="wikitable"
|+ הסיבוב הראשון
|-
! קבוצה 1 !! תוצאה !! קבוצה 2 !! משחק 1 !! משחק 2
|-
| פולנדם|| 5–2 || מאסטריכט|| 3–2 || 2–0
|-
| גו אהד איגלס|| 1–3 || דן בוס||0–1 || 1–2
|}
{| class="wikitable"
|+ הסיבוב השני
|-
! קבוצה 1 !! תוצאה !! קבוצה 2 !! משחק 1 !! משחק 2 
|-
| פולנדם || 1–4 ||פנלו ||1–2 ||0–2
|-
| קמבור || 3–3 || זוולה || 2–1 ||1–2
|-
| פיינדאם|| 3–4 ||הלמונד ספורט || 3–3 || 0–1
|-
| דן בוס|| 4–6 || אקסלסיור רוטרדם ||3–3 || 1–3
|}
{| class="wikitable"
|+ הסיבוב השלישי
|-
! קבוצה 1 !! תוצאה !! קבוצה 2 !! משחק 1 !! משחק 2 
|-
| זוולה || 3–4|| פנלו|| 1–2||2–2
|-
| הלמונד ספורט|| 3–9 || אקסלסיור רוטרדם|| 1–5 || 2–4
|}

קטגוריה:עונות בליגת המשנה ההולנדית
קטגוריה:תחרויות כדורגל ב-2010
קטגוריה:תחרויות כדורגל ב-2011
ילדה סוכר

"ילדה סוכר" הוא שיר פופ ישראלי של המוזיקאי מוקי, אשר כתב, הלחין, ועיבד אותו יחד עם פילוני. השיר יצא לאור כחלק מאלבום הבכורה של מוקי, "שמע ישראל".
הזמר מוקי בהופעה במאהל מחאה בבאר שבע
== רקע ==
בראיון עם מוקי, הוא חושף את ההשראה מאחורי "ילדה סוכר", אומר שהשיר נכתב כשאשתו נבל, טרם נישואיהם, נסעה לניו יורק לשנה. השיר כתב עליה, אך מדגיש כי אינו כותב שירים על דברים ספציפיים או חוויות נקודתיות, אלא מתייחס לשיר כאל עולם בזעיר אנפין, המשקף את ראיית העולם האישית שלו. לדבריו, כתיבה על חוויות מסוימות אינה פועלת עבורו, שכן בסופו של דבר, הוא מוצא עצמו כותב רק על עצמו.

השיר הוצג לראשונה כמועמד למצעדי הפזמונים השבועיים של רשת ג' ב-7 ביולי 2002. מוקי, אשר עד אז לא היה מוכר במיוחד בזירה המוזיקלית, הפך לפנים ידועות בעקבות השיר, אשר זכה להצלחה רבה בקרב הקהל הישראלי.

במהלך הזמן שבו הוצג השיר במצעדים השבועיים של רשת ג', הוא צבר פופולריות רבה ונמשך במצעד למשך עשרה שבועות, מ--14 ביולי עד 13 באוקטובר 2002. בשיאו, ב-11 באוגוסט 2002, השיר הגיע לפחות למקום השלישי. במצעד השנתי של רשת ג' לשנת 2002, דורג השיר במקום ה-21. מוקי, היוצר של השיר, זכה בתואר "תגלית השנה" במצעד זה, תוך שהשיר הופך לאחד מהסימנים המוזיקליים הבולטים של אותה תקופה.

בנוסף להצלחתו במצעדים השבועיים, השיר "ילדה סוכר" זכה להכרה גם במסגרות אחרות. במצעד השנתי של גלי צה"ל דורג במקום העשירי, ובפסקול העשור קיבל את המקום ה-80, מה שמבהיר את השפעתו הרחבה על תרבות.<ref></ref>

== הערות שוליים ==

קטגוריה:שירי 2002

קטגוריה:שירי מוקי
קטגוריה:שירים בעברית
קטגוריה:שירים על ילדות
אלכסנדר שירווינדט

אלכסנדר אנטולייביץ' שירווינדט (ברוסית: Алекса́ндр Анато́льевич Ши́рвиндт ; 19 ביולי 1934, מוסקבה – 15 במרץ 2024, מוסקבה) היה שחקן קולנוע ותיאטרון, במאי תיאטרון, סופר סובייטי ורוסי, ממוצא יהודי. בשנת 1989 הוענק לו תואר האמן העממי של הפדרציה הרוסית. בעל כל ארבע דרגות של עיטור ההצטיינות למען המולדת.

==ביוגרפיה==
אלכסנדר שירווינדט נולד ב-19 ביולי 1934 במוסקבה למשפחה יהודית. אביו ניגן בתזמורת של תיאטרון בולשוי ואמו הייתה שחקנית תיאטרון.

שירוונדט סיים לימודי בית ספר במוסקבה והתקבל ללימודים בבית ספר לאמנות הבמה על שם שצ'וקין. הוא סיים את הלימודים בשנת 1956 והתקבל לתיאטרון במוסקבה. בשנת 1957 הוא התחתן. בנו מיכאיל נולד בשנת 1958. הוא שחקן ואיש טלוויזיה.

בשנת 1957 שירווינדט התקבל לצוות של תיאטרון לנקום ופעל שם עד לשנת 1967 כאשר עבר ל"תיאטרון על מאלי ברוני".

משנת 1946 הוא התחבר עם מיכאיל דרז'אבין, גם הוא שחקן תיאטרון. בהמלצתו בשנת 1970 שירווינדט עבר ל"תיאטרון סאטירה" בו עבד עד סוף הקריירה.

בשנת 1970 הוא ביים מחזה "תתעורר ותשיר" ביחד עם מארק זכארוב. בשנת 1973 ביחד עם אנדריי מירונוב הוא ביים הצגה על פי מחזה של גריגורי גורין וארקדי ארקנוב "הקומדיות הקטנות של בית גדול".

בשנת 2000 שירווינדט מונה למנהל אמנותי של התיאטרון בו עבד וכיהן בתפקיד זה עד לשנת 2021.

בשנת 1957 שירווינדט החל ללמד בבית ספר לתיאטרון בו למד, מונה לפרופסור בשנת 1995. בין תלמידיו היו אלכסנדר אולשקו ושחקנים ידועים נוספים.

בנוסף לעבודה בתיאטרון שירווינדט הצטלם בסרטי קולנוע שיבת המוסקטרים, או אוצר הקרדינל מאזארן, צחוק הגורל, צחוק הגורל 2 ועוד.

בטלוויזיה הוא הנחה מספר תוכניות.

בשנת 1989 על פעילותו תחום אמנות הבמה שירווינדט קיבל תואר האמן העממי של הפדרציה הרוסית. הוא בעל כל ארבע דרגות של עיטור ההצטיינות למען המולדת. הוא גם קיבל מספר פרסים רוסים בתחום תיאטרון, לרבות פרס של הקהילה היהודית על מפעל חיים בשנת 2018 ופרס מסכת הזהב בשנת 2019. בשנת 2023 הוענק לו פרס ניקה על מפעל חיים.

בשנת 1983 נקרא על שמו אסטרואיד (6767) Shirvindt.

אלכסנדר שירווינדט נפטר ב-15 במרץ 2024 בגיל 89 מאי-ספיקת לב<ref></ref>.

==קישורים חיצוניים==

* [https://tass.ru/encyclopedia/person/shirvindt-aleksandr-anatolevich ביוגרפיה] 

==הערות שוליים==

קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות בין העמים
קטגוריה:שחקני קולנוע וטלוויזיה יהודים רוסים
קטגוריה:שחקני תיאטרון יהודים רוסים
קטגוריה:אמנים שעל שמם כוכב לכת מינורי
קטגוריה:זוכי פרס ניקה
קטגוריה:אישים הקבורים בבית העלמין נובודוויצ'יה
קטגוריה:רוסים שנולדו ב-1934
קטגוריה:רוסים שנפטרו ב-2024